Apátfalva Község Önkormányzat Képviselő-testületének 11/2018 (V.29.) önkormányzati rendelete

Hatályos:2018-05-29 - 2018-05-30

Apátfalva Község Önkormányzat Képviselő-testületének 11/2018 (V.29.) önkormányzati rendelete

a személyes gondoskodást nyújtó ellátásokról, azok igénybevételéről, valamint a fizetendő intézményi térítési díjakról szóló 3/2016.(III.30.) önkormányzati rendelet módosításáról

Apátfalva Község Önkormányzat Képviselő-testülete a szociális igazgatásról és a szociális ellátásokról szóló 1993. évi III. tv. 92. §-ában kapott felhatalmazás alapján, az Alaptörvény 32. cikk (1) bekezdés d) pontjában meghatározott feladatkörben eljárva a következőket rendeli el.

1. **§**

A személyes gondkoskodást nyújtó ellátásokról, azok igénybevételéről, valamint a fizetendő intézményi térítési díjakról szóló 3/2016.(III.30.) Ör.  (továbbiakban: Rendelet) 7. § (2) bekezdés d. pontja törlésre kerül.

1. **§**

A rendelet 1. sz. melléklet 1. pontja helyébe az alábbi rendelkezés lép:

„1. sz. melléklet 1. pont:

Intézményi térítési díjak

Étkeztetés esetében 745,-Ft/nap”

1. **§**

A rendelet 1. sz. melléklet 2. pontjának a) alpontja helyébe az alábbi rendelkezés lép:

„1. sz. melléklet 2. pont

Legmagasabb személyi térítési díjak

1. Étkeztetés esetén ÁFÁ-val:

Ebéd: 615,-Ft/adag”

1. **§**

A rendelet 1. sz. melléklet 3. pontja helyébe az alábbi rendelkezés lép:

„1. sz. melléklet 3. pont

A ellátást igénylő, illetve a fizetésre kötelezett havi jövedelme figyelembe vételével a következők szerint kell csökkenteni, illetve elengedni a személyi térítési díjat:

Étkeztetés esetén:

* 28.501,-Ft-tól 57.000,-Ft-ig: 36 %-kal kell csökkenteni a személyi térítési díjat, így 395,-Ft/adag
* 57.001,-Ft-tól 75.000,-Ft-ig: 28 %-kal kell csökkenteni a személyi térítési díjat, így 445,-Ft/adag
* 75.001,-Ft-tól 100.000,-Ft-ig: 15%-kal kell csökkenteni a személyi térítési díjat, így 525,-Ft/adag
* 100.001,-Ft-tól a legmagasabb személyi térítési díjat kell fizetni, így 615,-Ft/adag”
1. **§**

A rendelet 1. sz. melléklet 3. pont c) alpontja helyébe az alábbi rendelkezés lép:

„1. sz. melléklet 3. pont c.)

Étkeztetés és házi segítség nyújtás együttes igénybe vétele esetén a fizetendő személyi térítési díj kedvezmény mértéke összesen 30 %. „

1. **§**

Jelen rendelet 2018. május 29-én lép hatályba és hatályba lépését követő napon hatályát veszti.

*Szekeres Ferenc                                          dr. Szénási Hanna*

*polgármester                                                       jegyző*

Záradék: A képviselő-testület a rendeletet a 2018. május 28-i ülésén fogadta el.

A rendelet 2018. május 29-én a hirdetőtáblán kifüggesztésre került.

Apátfalva, 2018. május 29.

                                                                                               dr. Szénási Hanna

                                                                                                         jegyző